Afrički kup nacija 2015.

desno|mini|260px|Ekipe učesnice i njihove pozicije na Afričkom kupu nacija 2015.
**Afrički kup nacija 2015.** (engleski: **2015 Africa Cup of Nations**) je bilo 30. nogometno kontinentalno prvenstvo Afrike, koje se održalo u Ekvatorijalnoj Gvineji. Takmičenje je organizirala Afrička nogometna konfederacija, od 17. januara do 8. februara 2015. godine. Prvi dio prvenstva se igrao po grupama, a zatim i eliminaciona faza. Ukupno se odigralo 32 utakmice te postignuto 68 golova što je iznosilo 2.13 datih golova po utakmici. Obala Slonovače je boljim izvođenjem jedanaesteraca u finalu bila uspješnija od Gane te po drugi put u svojoj historiji osvojila šampionsku titulu. U utakmici za treće mjesto DR Kongo je također bio uspješniji boljim izvođenjem jedanaesteraca od domaćina prvenstva Ekvatorijalne Gvineje. Najbolji strijelci prvenstva su bili Ahmed Akaïchi, André Ayew, Javier Balboa, Dieumerci Mbokani i Thievy Bifouma sa tri postignuta gola.

Domaćinstvo je prvobitno bilo dodijeljeno Maroku koji je posljednji put bio domaćin 1988. godine, međutim, Maroko je odustao zbog epidemije ebole u zapadnoj Africi. Zbog toga je domaćinstvo dodijeljeno Ekvatorijalnoj Gvineji.

## Domaćinstvo 
### Kandidati 
Slijedeće države su bile zainteresovane za organizaciju prvenstva:

Za domaćinstvo prvenstva 2015. godine CAF je primio tri aplikacije do 30. septembra 2010. godine. Konkurisali su Demokratska Republika Kongo, Maroko i Južnoafrička Republika. Aplikakcije sve tri države su uzete u obzir. U novembru i decembru 2010. godine je počela inspekcijska procedura. DR Kongo je bio prvi, koji ubrzo nakon inspekcije obavještava CAF da povlači svoju kandidaturu. Maroko je bio slijedeći. Junžnoafrička Republika je došla na red posljednja.

Maroko je smatran zbog svoje dobre infrastrukture za najozbiljnijeg kandidata. Nakon ispekcije stadiona, 29. januara, CAF je donio odluku da domaćinstvo prepusti Maroku. Utakmice su trebale da se igraju u četiri grada: Rabatu, Marrakechu, Agadiru i Tangeru, dok je Casablanca trebala da bude rezervna opcija.

### Odustajanje Maroka 
260px|mini|desno|
U oktobru 2014. godine, vlada Maroka tražila je odlaganje turnira zbog epidemije ebole u zapadnoj Africi. Nakon što je slučaj razmatran na sastanku Izvršnog komiteta 2. novembra 2014. godine, CAF je odlučio da datum za početak prvenstva ostane isti i tražio pojašnjenje od nogometnog savez Maroka da li oni i dalje žele da budu organizatori turnira. 1. novembra je potvrđeno da Maroko odustaje od organizacije takmičenja i da je reprezentacija Maroka diskvalificirana sa prvenstva, te da će novi organizator biti izabran sa liste zemalja koje su izrazile interesovanje. CAF je najavio da će pokrenuti pravni postupak zbog toga što nisu ispunili obavezu o organizaciji prvenstva koji su potpisali u aprilu 2014. godine.

Angola, domaćin 2010. godine se pominjala kao potencijalna zamjena zbog postojećih stadiona i infrastrukture koja je renovirana za potrebe prvenstva. Međutim, član nogometne federacije Angole izjavio da oni nisu u mogućnosti da organizuje, jer vlada u novom budžetu uopće nije planirala organizaciju turnira. 14. novembra 2014. godine, CAF je donio odluku da će Ekvatorijalna Gvineja biti domaćin turnira.

## Kvalifikacije 
Kvalifikacije za završni turnir su bile sastavljene od četiri faze, tri preliminarne runde i grupne faze. Ukupno se 21 reprezentacija plasirala direktno u grupnu fazu na osnovu plasmana na rang listi, dok su ostale morale da igraju eliminacionu fazu. U kvalifikacijama je ukupno učestvovala 51 reprezentacija. Maroko, koji je tada najavljen kao domaćin nije učestvovao u kvalifikacijama, Južni Sudan je debitovao, a Somalija i Džibuti nisu uzeli učešće. Branioc titule Nigerija nije ostvarila plasman na prvenstvo.

### Učesnici prvenstva 
## Lokacija stadiona 
Prvenstvo je odigrano u četiri grada Ekvatorijalne Gvineje: Malabo, Bata, Mongomo i Ebebiyín. Malabo i Bata su bili domaćini i Afričkog kupa nacija 2012. godine.

## Format takmičenja 
Domaćin prvenstva automatski je ostvario plasman u grupe, ostalih 15 reprezentacija su morale proći kvalifikacije. Na završnom turniri reprezentacije su bile podijeljene u četiri grupe po četiri tima. Timovi iz grupe igraju po jednu međusobnu utakmicu. Dvije prvoplasirane reprezentacije iz svake grupe ostvaruju plasman u četvrtinu finala. Pobjednici četvrtine finala igraju polufinale. Poraženi polufinalisti igraju utakmicu za treće mjesto, dok pobjednici igraju za titulu. Prvobitno je trebalo  da se održi u Rabatu 26. novembra 2014. godine prije nego je došlo do promjene domaćinstva.

Prilikom izvlačenja šešira domaćin je smješten u šešir 1. Ostalih 15 kvalificiranih ekipa su rangirane na osnovu svojih nastupa na prethodna dva kupa nacija, te plasmanu u kvalifikacijama za Svjetsko prvenstvo u Brazilu.

## Televizijski prijenosi 
## Lopta 
Zvanična lopta za Afrički kup nacija se zove ***Adidas Marhaba*** (U prijevodu: dobrodošli). Predstavljena je 26. novembra 2014. godine.

## Sudije 
;Glavni suci

* Mehdi Abid Charef
* Juste Ephrem Zio
* Néant Alioum
* Noumandiez Doué
* Gehad Grisha
* Bamlak Tessema Weyesa
* Eric Otogo-Castane
* Bakary Gassama

* Joseph Odartei Lamptey
* Aboubacar Mario Bangoura
* Sylvester Kirwa
* Hamada Nampiandraza
* Koman Coulibaly
* Ali Lemghaifry
* Rajindraparsad Seechurn
* Bouchaïb El Ahrach

* Maguette Ndiaye
* Malang Diedhiou
* Bernard Camille
* El Fadil Mohamed Hussein
* Victor Gomes
* Med Said Kordi
* Janny Sikazwe

;Linijski suci (pomoćnici)

* Albdelhak Etchiali
* Jerson Emiliano Dos Santos
* Jean-Claude Birumushahu
* Oamogetse Godisamang
* Evarist Menkouande
* Yéo Songuifolo
* Hassan Egueh Yacin
* Tahssen Abo El Sadat Bedyer

* Angesom Ogbamariam
* Malik Alidu Salifu
* Aboubacar Doumbouya
* Marwa Range
* Redouane Achik
* Yahaya Mahamadou
* Peter Edibe
* Theogene Ndagijimana

* Djibril Camara
* El Hadji Malick Samba
* Zakhele Siwela
* Ali Waleed Ahmed
* Anouar Hmila

## Igrači 
Svaka ekipa učesnica je za Afrički kup nacija mogla prijaviti 23 nogometaša za učešće na prvenstvu.

## Pravila takmičenja 
Prvoplasirane i drugoplasirane ekipe iz svih grupa će se plasirati u četvrtfinale. U slučaju da dvije ili više ekipa budu imale isti broj bodova primjeniće se sljedeći kriteriji:

#Broj osvojenih bodova između ekipa koje su u pitanju,
#Gol-razlika između ekipa koje su u pitanju,
#Broj postignutih golova između ekipa koje su u pitanju,
#U slučaju da prethodni kriteriji i dalje imaju neodlučen ishod između dvije ili više ekipa primjenjuju se kriteriji od 5-7,
#Gol-razlika uključujući sve utakmice u grupi,
#Broj postignutih golova u svim utakmicama u grupi,
#Izvlačenje.

### Disciplina 
## Marketing 
### Ceremonija otvaranja 
Ceremonija otvaranja Afričkog kupa nacija 2015. je održana 17. januara na Estadio de Bata, prije početka utakmice između domaćina Ekvatorijalne Gvineje i Republike Kongo.

### Maskota 
Zvanična maskota Afričkog kupa nacija je "Chuku Chuku".

## Reference 
## Vanjski linkovi 
* *Službena stranica*
* *Afrički kup nacija 2015, rsssf.com*
* *Afrički kup nacija, angelfire.com*
* *Afrički kup nacija, footballmundial.com*

*
Kategorija:2015. u Ekvatorskoj Gvineji
Kategorija:Sportska takmičenja u Ekvatorskoj Gvineji
Kategorija:2015. u nogometu